text: Spøgelsesbilist er fundet
  16 april 2018 kl. 11.30
  Politiet efterlyser bilister, som mandag morgen måtte undvige spøgelsesbilisten.
  Politiet har fundet frem til den spøgelsesbilist, som mandag morgen skabte panik på Esbjergmotorvejen ved Holsted. Det er en udenlandsk mand, som arbejder i området. Det oplyser Syd- og Sønderjyllands Politi.
  Ifølge vagtchef Mads Leervad Dammark var manden under afhøring mandag ved 13-tiden, og det lå endnu ikke fast, hvorfor han tidligt mandag morgen kørte øst på i det vestgående motorvejsspor. Det betød, at politiet spærrede motorvejen i det spor. 
  Politiet efterlyser henvendelser fra bilister, som mandag morgen evt. måtte undvige fra spøgelsesbilisten.
  Vi har nu identificeret den &quot;Spøgelsesbilist&quot; fra Esb.-motorvejen v/ Holsted tidligere i dag, kl. 05.30. Han er blevet sigtet for både straffe- og færdselsloven. Hvis Du har set noget og evt. er en af dem der måtte undvige hører vi gerne fra dig på tlf. 114. Vagtchefen #poltidk
  
  
  